smcproject/ml-wiki-sentences huggingface dataset:
ശ്രദ്ധിക്കേണ്ട കാര്യം പരിപ്രേക്ഷ്യാപഭ്രംശം ഉണ്ടാകാൻ കാരണം ദൂരമാണെന്നതാണ് അല്ലാതെ ലെൻസിന്റെ പ്രത്യേകത അല്ല.
ഏതു രണ്ടു ലെൻസ് ഉപയോഗിച്ചാലും ഒരു ദൃശ്യത്തിന്റെ ഒരേ ദൂരത്തു നിന്നുള്ള രണ്ടു ചിത്രങ്ങൾ ഒരേ ദർശന അപഭ്രംശം കാണിക്കും.
പക്ഷേ വൈഡ്-ആംഗിൾ ലെൻസുകൾക്ക് വീതിയേറിയ കാഴ്ചവട്ടം ഉള്ളതിനാൽ അവ അടുത്തു നിന്നും ടെലിഫോട്ടോ ലെൻസുകൾക്ക് ഇടുങ്ങിയ കാഴ്ചവട്ടം ഉള്ളതു കൊണ്ട് അവ ദൂരെനിന്നുമാണ് സാധാരണ ഛായാഗ്രഹണത്തിനായി ഉപയോഗിക്കുന്നത്.
പ്രകാശശാസ്ത്രത്തിൽ
ഒരു ഗോസ്സിയൻ പ്രകാശസംവിധാനത്തിൽ നമുക്ക് ചിത്രീകരിക്കപ്പെടുന്ന വസ്തുവിന്റെ സ്ഥലവും അതുണ്ടാക്കുന്ന പ്രതിബിംബത്തിന്റെ സ്ഥലവും ഒരേ തലത്തിലാണെന്നു കരുതാം.
അതുകൊണ്ട് ലെൻസ് കേന്ദ്രീകരിച്ചിരിക്കുന്ന ഒരു വസ്തുവിനെ സംബന്ധിച്ച് നോക്കുമ്പൊൾ, ലെൻസും അതുണ്ടാക്കുന്ന പ്രതിബിംബവും തമ്മിലുള്ള ദൂരം s i {\displaystyle s_{i}} , ലെൻസും വസ്തുവും തമ്മിലുള്ള ദൂരം s o {\displaystyle s_{o}} , ഫോക്കസ് ദൂരം f {\displaystyle f} എന്നിവ ബന്ധപ്പെട്ടിരിക്കുന്നത്: 1 s i + 1 s o = 1 f {\displaystyle {1 \over s_{i}}+{1 \over s_{o}}={1 \over f}}
ട്രാൻസ്‌വേഴ്സ് മാഗ്നിഫിക്കേഷൻ M {\displaystyle M}
M = s i s o = f ( s o − f ) {\displaystyle M={s_{i} \over s_{o}}={f \over (s_{o}-f)}} അവലംബം
പറങ്കിപ്പുണ്ണ് ഇംഗ്ലീഷ് വിലാസം https://ml.wikipedia.org/wiki/Syphilis
ട്രിപ്പൊനിമ പാലിഡം (Treponema pallidum) എന്ന ബാക്ടീരിയയുടെ അണുബാധമൂലം ഉണ്ടാകുന്ന, ലൈംഗികബന്ധത്തിലൂടെ പകരുന്ന രോഗമാണ് പറങ്കിപ്പുണ്ണ് അഥവാ സിഫിലിസ് .
ഈ രോഗത്തിന്റെ ലക്ഷണങ്ങൾ രോഗം അതിന്റെ നാലു ഘട്ടങ്ങളിൽ ഏതിൽ ആണ് എന്നതിനെ ആശ്രയിച്ച് വ്യത്യസ്തമായിരിക്കുന്നു (പ്രാഥമികം, ദ്വിതീയം, ഗുപ്തം, തൃതീയം).
പ്രാഥമിക ഘട്ടത്തിൽ സാധാരണയായി വേദനയോ ചൊറിച്ചിലോ ഇല്ലാത്ത തൊലിപ്പുറത്തുള്ള ഒറ്റ വ്രണം (chancre-ഷാങ്കർ) ആണ് ലക്ഷണം.
ചിലപ്പോൾ ഒന്നിലധികം വ്രണങ്ങൾ ഉണ്ടാകാം.
രണ്ടാമത്തെ ഘട്ടത്തിൽ കൂടുതൽ പരന്ന തിണർപ്പ് ആണ് കാണുക.
കൈപ്പത്തി കാൽപ്പാദം, വായ, യോനി എന്നിവിടങ്ങളെ ആണ് ഇത് ബാധിക്കുക.
വർഷങ്ങളോളം നീണ്ടുനിന്നേക്കാവുന്ന ഗുപ്താവസ്ഥയിലുള്ള പറങ്കിപ്പുണ്ണിൽ (latent) വളരെ കുറച്ച് ലക്ഷണങ്ങളേ ഉണ്ടാവൂ.
ചിലപ്പോൾ ലക്ഷണങ്ങൾ ഒന്നും ഉണ്ടായില്ല എന്നും വരാം.
മൂന്നാം ഘട്ടത്തിൽ ഗമ്മ (gumma) എന്ന് അറിയപ്പെടുന്ന മൃദുവായ മുഴകൾ പ്രത്യക്ഷപ്പെടുന്നു.
നാഡീ സംബന്ധമായ ലക്ഷണങ്ങളും ഹൃദയ സംബന്ധമായ ലക്ഷണങ്ങളും ഉണ്ടാകാം.
മറ്റു പല രോഗങ്ങളോടും സാമ്യമുള്ള ലക്ഷണങ്ങൾ കാണിക്കുന്നത് കൊണ്ട് രോഗങ്ങളിലെ അനുകർത്താവ്(the great imitator) എന്ന് പറങ്കിപ്പുണ്ണിനെ വിളിക്കുന്നു.
രോഗം പകരാനുള്ള സാദ്ധ്യത ഗർഭനിരോധന ഉറകളുടെ ഉപയോഗം വഴി കുറയ്ക്കാവുന്നതാണ്.
പറങ്കിപ്പുണ്ണിന് ഫലപ്രദമായ ആന്റിബയോട്ടിക് ചികിത്സ ലഭ്യമാണ്.
1940 കളിൽ പെനിസിലിന്റെ കണ്ടുപിടിത്തത്തോടെ അതിവേഗം കുറഞ്ഞു തുടങ്ങിയ സിഫിലിസ്, 21 നൂറ്റാണ്ടിന്റെ ആരംഭത്തോടെ പല രാജ്യങ്ങളിലും എച്ച്. ഐ. വി. യോടൊപ്പം പടർന്നു പിടിക്കുന്നതായി കണ്ടുവരുന്നു.
സുരക്ഷിതമല്ലാത്ത ലൈംഗികബന്ധം രോഗവ്യാപനത്തിനു കാരണമാകുന്നു.
2015 ഇൽ ക്യൂബ അമ്മയിൽ നിന്ന് കുഞ്ഞിലേക്കുള്ള പറങ്കിപ്പുണ്ണിന്റെ വ്യാപനം പൂർണമായി ഇല്ലാതാക്കിയ ആദ്യത്തെ രാജ്യമായി മാറി.
പ്രാ‍ഥമികം, ദ്വിതീയം, തൃതീയം ഗുപ്തം എന്നിങ്ങനെ പറങ്കിപ്പുണ്ണിന് അതിന്റെ നാല് വിവിധ ഘട്ടങ്ങൾ ഉണ്ട്.
കൂടാതെ ജന്മനാൽ ഉണ്ടാകുന്ന പറങ്കിപ്പുണ്ണും ഉണ്ട്.
രോഗാണുബാധയുണ്ടായ ഇടത്ത് ഉണ്ടായ പറങ്കിപ്പുണ്ണിന്റെ വ്രണം chancre
പ്രാഥമിക പറങ്കിപ്പുണ്ണ് പൊതുവിൽ മറ്റൊരു വ്യക്തിയുടെ ശരീരത്തിലെ അണുബാധയുടെ ഫലമായുണ്ടായ വ്രണവുമായി നേരിട്ടുള്ള ലൈംഗിക സംസർഗത്തിന്റെ ഫലമായി ഉണ്ടാകുന്നതാണ്.
ആദ്യത്തെ സംസർഗത്തിന്റെ 3 മുതൽ 90 ദിവസം വരെ ശേഷം (ശരാശരി 21 ദിവസം) വ്രണം സംസർഗം ഉണ്ടായ സ്ഥലത്ത് പ്രത്യക്ഷപ്പെടുന്നു.
40% ആളുകളിലും ചൊറിച്ചിലോ വേദനയോ‍ ഇല്ലാത്ത ഉറപ്പുള്ള, വൃത്തിയുള്ള അടിഭാഗവും വ്യക്തമായ അതിരുകളും ഉള്ള ഒറ്റവ്രണം ആയിരിക്കും.
ഒരു ചെറിയ കുരുവിൽ നിന്ന് വ്രണമായി മാറുകയാണ് ഏറ്റവും സാധാരണയായി കണ്ടുവരുന്നത്.
അപൂർവമായി ഒന്നിലധികം വ്രണങ്ങൾ കാണപ്പെടാം.
ഇത് സാധാരണയായി എച്ച്.ഐ.വി ബാധ കൂടി ഉള്ളപ്പോഴാണ് സംഭവിക്കുന്നത്.
വ്രണങ്ങൾ തൊടുമ്പോഴോ അല്ലാതെയോ വേദനയുള്ളവയാവാം(30%), ഗുഹ്യഭാഗങ്ങളിൽ അല്ലാതെ കാണപ്പെടാം (2–7%).
സ്ത്രീകളിൽ ഏറ്റവും സാധാരണയായ സ്ഥാനം ഗർഭാശയ ഗളവും (44%), പുരുഷന്മാരിൽ ലിംഗവും (99%) ആണ്.
സ്വവർഗാനുരാഗികളിൽ ഇത് ഗുദത്തിലും മലാശയത്തിലും ആയിരിക്കും (34%).
രണം പ്രത്യക്ഷപ്പെട്ട ശേഷം 7 മുതൽ 10 ദിവസത്തിനുള്ളിൽ വ്രണത്തിനു സമീപമുള്ള ലസികാഗ്രന്ധികളുടെ വീക്കം (80%) സാധാ‍രണയാണ്.
ചികിത്സ കിട്ടാത്ത വ്രണം 3 മുതൽ 6 ആഴ്ചവരെ നിലനിൽക്കും.
ദ്വിതീയം ദ്വിതീയ ഘട്ടത്തിലുള്ള പറങ്കിപ്പുണ്ണിന്റെ സവിശേഷ ലക്ഷണമായ കൈപ്പത്തികളിലെ തടിപ്പ് ദ്വിതീയ ഘട്ടത്തിലെ പറങ്കിപ്പുണ്ണിന്റെ ലക്ഷണമായ ശരീരമെമ്പാടുമുള്ള ചുവന്ന കുരുക്കളും ചെറുമുഴകളും
പ്രാഥമിക രോഗാണുബാധയ്ക്ക് 4 മുതൽ 10 ആഴ്ചകൾക്ക് ശേഷമാണ് ദ്വിതീയ ഘട്ടത്തിലുള്ള ലക്ഷണങ്ങൾ പ്രത്യക്ഷപ്പെടുക.
ദ്വിതീയ ഘട്ടത്തിൽ പലതറത്തിലുള്ള ലക്ഷണങ്ങൾ കാണാമെങ്കിലും ത്വക്ക്, ശ്ലേഷ്മസ്തരം mucous membranes, ലസികാ ഗ്രന്ഥികൾ (lymph nodes )എന്നിവയെ ബാധിക്കുന്ന ലക്ഷണങ്ങളാണ് സാധാരണയായി കാണപ്പെടുന്നത്.
പനി, തൊണ്ടവേദന, ക്ഷീണം, ശരീരഭാരം നഷ്ടപ്പെടുക, മുടികൊഴിച്ചിൽ,  തലവേദന എന്നിവയാണ് മറ്റു ലക്ഷണങ്ങൾ.
ഹെപ്പറ്റൈറ്റിസ്, വൃക്ക രോഗം, സന്ധിവീക്കം, പെരിയോസ്റ്റൈറ്റിസ്, ഒപ്റ്റിക് നെർവിനുണ്ടാകുന്ന വീക്കം, യൂവൈറ്റിസ്, കോർണിയയിൽ ഉണ്ടാകുന്ന മുറിവുകൾ തുടങ്ങിയവയും അപൂർവമായി കാണപ്പെടുന്നു.
ആസന്നലക്ഷണങ്ങൾ മൂന്നു മുതൽ ആറ് ആഴ്ചകൾക്കുള്ളിൽ ശമിക്കുന്നു.
ഏകദേശം 25% ആളുകളിൽ ദ്വിതീയ ഘട്ടത്തിന്റെ ലക്ഷണങ്ങളുമായി രോഗം വീണ്ടും പ്രത്യക്ഷപ്പെടുന്നു.
ഇവരിൽ ചിലരെങ്കിലും (40-80% സ്ത്രീകളും 20-65% പുരുഷന്മാരും) മുൻപ് പ്രാഥമിക സിഫിലിസിന്റെ ലക്ഷണമായ വ്രണം ഉണ്ടായിട്ടില്ലാത്തവരാണ്.
ഗുപ്താവസ്ഥ
രക്തപരിശോധനയിൽ (serologic) രോഗാണുബാധയുടെ തെളിവ് ഉണ്ടെങ്കിലും രോഗലക്ഷണങ്ങൾ ഇല്ലാതിരിക്കുമ്പോഴാണ് രോഗം ഗുപ്താവസ്ഥയിലാണെന്ന് പറയുക.
തൃതീയം
തൃതീയ ഘട്ടത്തിലെ പറങ്കിപ്പുണ്ണ് പ്രാഥമിക അണുബാധയ്ക്ക് മൂന്നു  മുതൽ പതിനഞ്ച് വർഷം വരെ ശേഷമാണ് പ്രത്യക്ഷപ്പെടുക.
ഇത് ഗമ്മാറ്റസ് സിഫിലിസ്(15%), ന്യൂറോസിഫിലിസ് neurosyphilis (6.5%), ഹൃദയസംബന്ധമായ സിഫിലിസ് (10%)എന്നിങ്ങനെ വർഗീകരിക്കപ്പെട്ടിരിക്കുന്നു.
ശരിയായ ചികിത്സ കിട്ടിയില്ലെങ്കിൽ രോഗാണുബാധയുണ്ടായ മൂന്നിലൊന്ന് ആളുകളിലും രോഗം തൃതീയ ഘട്ടത്തിലേക്ക് പോകുന്നു.
ഈ ഘട്ടത്തിൽ രോഗം പകരുന്നതല്ല.
തൃതീയ ഘട്ടത്തിലുള്ള സിഫിലിസ് ബാധിതനായ വ്യക്തി.
Musée de l'Homme, (പാരീസ്)ഇൽ ഉള്ള പ്രതിമ.
ജന്മനാലുള്ള പറങ്കിപ്പുണ്ണ്
ഗർഭകാലത്തോ ജനനസമയത്തോ ഉണ്ടാകുന്ന രോഗാണുബാധയുടെ ഫലമായിട്ടാണ് ജന്മനാനുള്ള പറങ്കിപ്പുണ്ണ് ഉണ്ടാകുന്നത്.
രോഗബാധയുള്ള മൂന്നിൽ രണ്ട് കുഞ്ഞുങ്ങൾക്കും ജനനസമയത്ത് ലക്ഷണങ്ങൾ ഒന്നും ഉണ്ടാവുകയില്ല.
ആദ്യത്തെ രണ്ടു വർഷങ്ങളിൽ കരളിന്റെയും പ്ലീഹയുടെയും വീക്കം (70%), തിണർപ്പ് (70%), പനി (40%), ന്യൂറോസിഫിലിസ് (20%), ശ്വാസകോശത്തിലെ വീക്കം (20%), എന്നിവ ഉണ്ടാകുന്നു.
ചികിത്സിക്കാതിരുന്നാൽ മൂക്കിന്റെ പാലത്തിന് ഉണ്ടാകുന്ന വൈകല്യം (saddle nose) ഉൾപ്പെടെയുള്ള വൈകല്യങ്ങൾ ഉണ്ടാകാനിടയുണ്ട്.
പ്രസരണം
ലൈംഗിക ബന്ധത്തിലൂടെയും ഗർഭകാലത്ത് അമ്മയിൽ  നിന്ന് കുഞ്ഞിലേക്കും ആണ് പറങ്കിപ്പുണ്ണ് പകരുന്നത്.
ശ്ലേഷ്മസ്തരത്തിലൂടെയും ചെറിയ പോറലുകൾ ഉള്ള തൊലിയിലൂടെയും കടന്നുപോകാൻ സ്പൈറോക്കീറ്റുകൾക്ക് കഴിയും.
പറങ്കിപ്പുണ്ണിന്റെ വ്രണത്തിനു സമീപം ചുംബിക്കുന്നതിലൂടെയും വദന, യോനി, ഗുദ മാർഗേണ ഉള്ള ലൈംഗിക ബന്ധത്തിലൂടെയും പകരാം.
ദ്വിതീയ ഘട്ടത്തിലുള്ള പറങ്കിപ്പുണ്ണുമായി സമ്പർക്കത്തിൽ വരുന്ന 30% മുതൽ 60% വരെ ആളുകൾക്ക് രോഗബാ‍ധ ഉണ്ടാകുന്നു.
ശരീരത്തിൽ നിന്ന് പുറത്തെത്തിയാൽ ഈ ബാക്ടീരിയ വളരെ വേഗം നശിച്ചു പോകുന്നത് കൊണ്ട് പൊതുവായി ഉപയോഗിക്കുന്ന ടോയിലറ്റ് സീറ്റുകൾ, വസ്ത്രങ്ങൾ, ഭക്ഷണപാത്രങ്ങൾ എന്നിവ വഴി രോഗം പകരാറില്ല.
പറങ്കിപ്പുണ്ണിനെ സംബന്ധിച്ചുള്ള സാമൂഹ്യ അപമാനത്തെ അംഗീകരിച്ചുകൊണ്ട് തന്നെ രോഗബാധയുണ്ടാകാൻ സാദ്ധ്യതയുള്ളവരെ പരിശോധനയ്ക്ക് വിധേയരാകാൻ പ്രേരിപ്പിക്കുന്ന പോസ്റ്റർ (1936).
പറങ്കിപ്പുണ്ണിന്റെ ആദ്യഘട്ടത്തിൽ ദേഹപരിശോധനയിലൂടെ മാത്രം രോഗനിർണയം നാടത്താൻ പ്രയാസമാണ്.
രക്തപരിശോധനയിലൂടെയോ സൂക്ഷ്മ ദർശിനിയിലൂടെ നേരിട്ട് നോക്കിയോ രോഗം സ്ഥിരീകരിക്കാം.
രക്തപരിശോധനയാണ്‌ സാധാരണയായി രോഗനിർണയത്തിന് ഉപയോഗിക്കാറ്.
രോഗം ഏത് ഘട്ടത്തിലാണെന്ന് കണ്ടുപിടിക്കാൻ രക്തപരിശോ‍ധനയിലൂടെ സാദ്ധ്യമല്ല.
രോഗനിർണയം രക്തപരിശോധനകൾ
നോൺ ട്രിപ്പോണീമൽ പരിശോധനകൾ, ട്രിപ്പോണീമൽ പരിശോധനകൾ എന്നിങ്ങനെ രക്തപരിശോധനകൾ രണ്ടുതരത്തിൽ ഉണ്ട്.
നോൺ ട്രിപ്പോണീമൽ പരിശോധനകളിൽ വെനെറൽ ഡിസീസ് റിസർച്ച് ലാബറട്ടറി (VDRL) റാപ്പിഡ് പ്ലാസ്മ റീജിൻ (RPR) എന്നിവ ഉൾപ്പെടുന്നു.
ചിക്കൻപോക്സ്, മീസിൽ സ് തുടങ്ങിയ വൈറൽ അസുഖങ്ങൾ ഉള്ളപ്പോൾ ഈ പരിശോധനകൾ തെറ്റായ പോസിറ്റീവ് ഫലം കാണിക്കാറുണ്ട്.
ക്ഷയരോഗം, ലിംഫോമ, മലേറിയ, എൻഡോകാർഡൈറ്റിസ്, ഗർഭാവസ്ഥ എന്നിവയിൽ തെറ്റായ പോസിറ്റീവ് ഫലം കാണിക്കാൻ സാദ്ധ്യതയുണ്ട്.
തെറ്റായ പോസിറ്റീവ് ഫലങ്ങൾ കിട്ടാനുള്ള സാദ്ധ്യതകാരണം രോഗം സ്ഥിരീകരിക്കുന്നതിന് എപ്പോഴും ട്രിപ്പോ‍ണീമൽ ടെസ്റ്റ് ആണ് ഉപയോഗിക്കേണ്ടത്.
ഉദാഹരണത്തിന്  ട്രിപ്പോണീമൽ പാലിഡം പാർടിക്കിൾ അഗ്ലൂട്ടിനേഷൻ ടെസ്റ്റ് (TPHA) അല്ലെങ്കിൽ ഫ്ലൂറസന്റ് ട്രിപ്പോണീമൽ ആന്റിബോഡി അബ്സോർപ്ഷൻ ടെസ്റ്റ്  (FTA-Abs).
ട്രിപ്പോണീമൽ ആന്റിബോഡി ടെസ്റ്റുകൾ സാധാരണയായി പ്രാഥമിക അണുബാധക്ക് രണ്ടു മുതൽ അഞ്ച് ആഴ്ചകൾക്കുശേഷം പോ‍സിറ്റീവ് ഫലങ്ങൾ തരുന്നു.
നേരിട്ടുള്ള പരിശോധന
സിഫിലിസ് വ്രണത്തിൽ നിന്നുള്ള സ്രവത്തെ ഡാർക്ക് ഗ്രൌണ്ട് മൈക്രോസ്കോപ്പി പരിശോധനയ്ക്ക് വിധേയമാക്കി പെട്ടെന്നുള്ള രോഗനിർണയം നടത്താം.
80% കൃത്യതയാണ് ഈ പരിശോധനയ്ക്ക് ഉള്ളത് എന്നത് കൊണ്ട്, രോഗം സ്ഥിരീകരിക്കാനല്ലാതെ രോഗമില്ലെന്ന് ഉറപ്പിക്കാൻ ഈ പരിശോധന ഉപയോഗിക്കാൻ ആവീല്ല.
ഡയറക്റ്റ് ഫ്ലൂറസന്റ് ആന്റിബോഡി പരിശോധന,  ന്യൂക്ലിക് ആസിഡ് ആമ്പ്ലിഫിക്കേഷൻ പരിശോധന എന്നിവ വ്രണത്തിലെ സ്രവത്തിൽ  നിന്ന് രോഗനിർണയം നടത്തുന്നതിനായി ഉള്ള മറ്റു രണ്ടു പരിശോധനകളാണ്.
രോഗപ്രതിരോധം വാക്സിൻ
2010 വരെ ഫലപ്രദമായ വാക്സിനുകളൊന്നും കണ്ടെത്തിയിട്ടില്ല.
ലൈംഗികബന്ധം
ഗർഭനിരോധന ഉറകളുടെ ഉപയോഗം രോഗപ്പകർച്ചയ്ക്കുള്ള സാദ്ധ്യത കുറയ്ക്കുമെങ്കിലും പൂർണമായും തടയുന്നില്ല.
രോഗാണുബാധയുണ്ടായിട്ടുള്ള വ്യക്തിയുമാ‍യി ശാരീരിക ബന്ധത്തിൽ ഏർപ്പെടുന്നത് ഒഴിവാക്കുന്നതാണ് രോഗം പകരുന്നത് തടയാനുള്ള ഫലപ്രദമായ മാർഗം.
നവജാത ശിശുക്കളിലെ സിഫിലിസ് തടയുന്നതിന് ഗർഭകാലത്ത് അമ്മമാരെ സ്ക്രീനിംഗ് പരിശോധനകൾക്ക് വിധേയരാക്കുകയും മതിയായ ചികിത്സ കൊടുക്കുകയും ചെയ്യേണ്ടതാണ്.
ലോകാരോഗ്യസംഘടന ആദ്യത്തെ ഗർഭകാല വൈദ്യപരിശോധനയിലും വീണ്ടും അവസാനം ത്രൈമാസിക പരിശോധനയിലും സിഫിലിസ് കണ്ടെത്തുന്നതിനുള്ള പരിശോധന ഉൾപ്പെടുത്തേണ്ടതാണെന്ന് നിർദ്ദേശിക്കുന്നു.
രോഗബാധിതരാണെന്ന് കണ്ടെത്തിയ ഗർഭിണികൾക്കും അവരുടെ പങ്കാളികൾക്കും ചികിത്സ ലഭ്യമാക്കേണ്ടതാണ്.
ചികിത്സ രോഗബാധയുടെ ആരംഭം
സങ്കീർണതകളില്ലാത്ത സിഫിലിസിൽ ബെൻസതീൻ ബെൻസൈല്പെനിസിലിൻ ഇൻ ജെക്ഷൻ ആണ് ചികിത്സ.
ഡോക്സിസൈക്ലിൻ, ടെട്രാസൈക്ലിൻ എന്നിവയും മറ്റു സാദ്ധ്യതകളാണ്.
എന്നാൽ ജന്മ വൈകല്യങ്ങൾ ഉണ്ടാക്കാനുള്ള ശേഷിയുള്ളതിനാൽ ഈ മരുന്നുകൾ ഗർഭിണികളിൽ ഉപയോഗിക്കാറില്ല.
ദീർഘകാലമായി നിലനിൽക്കുന്ന രോഗബാധ
10 ദിവസമെങ്കിലും സിരകളിലേക്ക് പെനിസിലിൻ ലഭ്യമാക്കുക എന്നതാണ് ന്യൂറോസിഫിലിസിൽ ചെയ്യേണ്ടത് ഗർഭകാലം
ഗർഭകാലത്ത് പെനിസിലിൻ ഫലപ്രദമായ ചികിത്സയാണ്.
എന്നാൽ ഔഷധമാത്രയെക്കുറിച്ച് കൂടുതൽ ഗവേഷണങ്ങൾ നടക്കേണ്ടതുണ്ട്.
പറക്കോട് ബ്ലോക്ക് പഞ്ചായത്ത്
പത്തനംതിട്ട ജില്ലയിൽ, അടൂർ താലൂക്കിലാണ് 251.1 ചതുരശ്രകിലോമീറ്റർ വിസ്തീർണ്ണമുള്ള പറക്കോട് ബ്ളോക്ക് പഞ്ചായത്ത് സ്ഥിതി ചെയ്യുന്നത്.
പറക്കോട് ബ്ലോക്ക് പഞ്ചായത്തിൽ ഉൾപ്പെടുന്ന ഗ്രാമപഞ്ചായത്തുകൾ താഴെപ്പറയുന്നവയാണ്.
ഏനാദിമംഗലം ഗ്രാമപഞ്ചായത്ത് ഏറത്ത് ഗ്രാമപഞ്ചായത്ത് ഏഴംകുളം ഗ്രാമപഞ്ചായത്ത് കടമ്പനാട് ഗ്രാമപഞ്ചായത്ത് കലഞ്ഞൂർ ഗ്രാമപഞ്ചായത്ത് കൊടുമൺ ഗ്രാമപഞ്ചായത്ത് പള്ളിയ്ക്കൽ ഗ്രാമപഞ്ചായത്ത് സ്ഥിതിവിവരക്കണക്കുകൾ ജില്ല പത്തനംതിട്ട താലൂക്ക് അടൂർ വിസ്തീര്ണ്ണം 251.51  ചതുരശ്ര കിലോമീറ്റർ ജനസംഖ്യ 194,952 പുരുഷന്മാർ 94,417 സ്ത്രീകൾ 100,535 ജനസാന്ദ്രത 776 സ്ത്രീ : പുരുഷ അനുപാതം 1065 സാക്ഷരത 92.17% വിലാസം
പറക്കോട് ബ്ലോക്ക് പഞ്ചായത്ത് പറക്കോട് - 691554 ഫോൺ‍‍‍ : 04734 217015 ഇമെയിൽ‍‍‍ : bdoparakode@gmail.com സ്കൂളുകൾ അറുകാലിക്കൽ ഗവൺമെന്റ് എൽ.പി.സ്കൂൾ അമ്പലങ്ങൾ അറുകാലിക്കൽ മഹാദേവക്ഷേത്രം പറക്കോട് ചെറുകുന്നത്ത് ഭദ്രാദേവി അമ്മൻകോവിൽ അവലംബം http://www.trend.kerala.gov.in Archived 2019-09-02 at the Wayback Machine .
http://lsgkerala.in/parakkodeblock Archived 2016-03-10 at the Wayback Machine .
പറങ്ങോടീപരിണയം വിക്കിപീഡിയയുടെ ഗുണനിലവാരത്തിലും, മാനദണ്ഡത്തിലും എത്തിച്ചേരാൻ ഈ ലേഖനം വൃത്തിയാക്കി എടുക്കേണ്ടതുണ്ട്‌.
മലയാളത്തിലെ ആദ്യത്തെ ആക്ഷേപഹാസ്യ നോവൽ  എന്ന പദവി അർഹിക്കുന്ന ക്യതിയാണ് പറങ്ങോടീപരിണയം .
കിഴക്കേപ്പാട്ടു രാമൻ കുട്ടി മേനോനാണ് കർത്താവ്.
മലയാള നോവലിന്റെ തുടക്ക കാലത്ത് സ്ത്രീനാമ തലക്കെട്ടിൽ ധാരാളം നോവലുകൾ ഉണ്ടായി.
പരിഷ്ക്കാരം എന്ന പേരിൽ ജീവിതത്തിൽ കടന്നു വന്ന മാറ്റങ്ങളെ എല്ലാവർക്കും ഒരു പോലെ ഉൾക്കൊള്ളാനായില്ല.
ഇത്തരത്തിൽ ഒരു പ്രതിഷേധമായിരുന്നു പറങ്ങോടീപരിണയം.
കുന്ദലത, ഇന്ദുലേഖ,മീനാക്ഷി,സരസ്വതിവിജയം എന്നീ നോവലുകളെ ആക്ഷേപിച്ചുകൊണ്ടാണ് രാമൻ മേനോൻ ഈ ക്യതി രചിച്ചിട്ടുള്ളത്.1892 ലാണ് ആദ്യ പ്രസിദ്ധീകരണം.
കുളത്തിൽ പോയതും നീർക്കോലിയെ കണ്ടതും, ഒരത്ഭുതം,ചെണ്ടകൊട്ടിയത്, ഒരു ആണ്ടിയൂട്ട്, മരുമകൻ വക്കീലായതും മകൾ തിരണ്ടതും, കൊടുങ്ങല്ലൂർഭരണീ, തോക്ക് ഉണക്കിയതും രസക്കയറു മുറിഞ്ഞതും, പറങ്ങോടിയുടെ പരിഭ്രമവും പറങ്ങോടന്റെ പരിങ്ങലും, ഒരു യാത്ര, ഒരു സംഭാഷണം അല്ലെങ്കിൽ പതിനെട്ടാം അധ്യായം, പറങ്ങോടിക്കുട്ടിയുടെ പശ്ചാത്താപം, അവസാനം, എന്നീ പേരുകളിലുള്ള പന്ത്രണ്ട് അദ്ധ്യായങ്ങൾ അടങ്ങിയതാണ് ഈ ക്യതി.
തുടക്കം ഇപ്രകാരമാണ് - “ഹിമവത്സേതുപര്യന്തം നീണ്ടുകിടക്കുന്നതായ ഭാരതഖണ്ഡത്തിൽ പണ്ട് രജതമംഗലം രജതമംഗലം എന്നൊരു രാജ്യം.രജതേശ്വരൻ രജതേശ്വരൻ എന്നൊരു രാജാവ്.താമ്രനാഥൻ താമ്രനാഥൻ എന്നൊരു മന്ത്രി.കനകമംഗളാ കനകമംഗളാ എന്നൊരു ഭാര്യ!....”
വിമർശനത്തിന്റെ ആക്ഷേപ രസം പകരുന്ന ഈക്യതി ഒരു നൂറ്റാണ്ടിനുമേൽ കഴിഞ്ഞിട്ടും നമ്മിൽ വായനാ കൌതുകം ജനിപ്പിക്കുന്നു.
അവലംബം ↑ പറങ്ങോടീപരിണയം,ചിന്ത പബ്ലിഷേഴ്സ്, തിരുവനന്തപുരം2013, പുറാം-23
പറട്ടി ഇംഗ്ലീഷ് വിലാസം https://ml.wikipedia.org/wiki/Drypetes_wightii
പശ്ചിമഘട്ടതദ്ദേശവാസിയായ ഒരു മരമാണ് പലകണിമരം എന്നും വെള്ളക്കാശാവ് എന്നും അറിയപ്പെടുന്ന പറട്ടി .
( ശാസ്ത്രീയനാമം : Drypetes wightii ) .
900 മുതൻ 1500 മീറ്റർ വരെ ഉയരമുള്ള നിത്യഹരിതവനങ്ങളിൽ അടിക്കാടുകളായി കാണപ്പെടുന്നു.
വംശനാശഭീതിയിലുള്ള ഈ മരം നീലഗിരി , ആനമല നിരകളിൽ കാണുന്നു,തുഷാരഗിരി വിനോദ സഞ്ചാര കേന്ദ്രത്തിൽ കാണാവുന്ന വിധത്തിൽ ഉണ്ട് അവലംബം പുറത്തേക്കുള്ള കണ്ണികൾ
കൂടുതൽ വിവരവും കാണുന്ന ഇടങ്ങളും വിക്കിസ്പീഷിസിൽ Drypetes wightii എന്നതുമായി ബന്ധപ്പെട്ട കൂടുതൽ വിവരങ്ങൾ ലഭ്യമാണ്.
Drypetes wightii എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
പറക്കോട് ചെറുകുന്നത്ത് ഭദ്രാദേവി അമ്മൻകോവിൽ
കേരളത്തിൽ പത്തനംതിട്ട ജില്ലയിലെ പറക്കോട് (ടി.ബി ജംങ്ഷൻ) 
സ്ഥിതി ചെയ്യുന്ന ഒരു ഹിന്ദു മത അമ്പലമാണ് ചെറുകുന്നത്ത് ഭദ്രാദേവി അമ്മൻകോവിൽ .
ഭദ്രാദേവിയാണ് ഈ അമ്പലത്തിലെ പ്രതിഷ്ഠ.
തമിഴ്നാട്ടിലെ കാഞ്ചീപുരമാണ് ഈ ദേവിയുടെ മൂലസ്ഥാനം.
ഈ അമ്പലത്തിലെ പ്രധാന ഉത്സവമാണ് അമ്മൻകൊട .
കാപ്പുക്കെട്ട്, കുംഭം വെയ്പ്, തിരുവാഭരണ എഴുന്നള്ളത്ത്, നേർച്ച കരകം എഴുന്നള്ളത്ത്, ആറാട്ട് എഴുന്നള്ളത്ത്, മഞ്ഞൾ നീരാട്ട് തുടങ്ങിയവയാണ് ഉത്സവത്തിൻറ്റെ ഭാഗമായി നടത്താറുള്ളത്.
എല്ലാ വർഷവും മാർച്ച് മാസത്തിലാണ് ഈ അമ്പലത്തിൽ ഉത്സവം നടത്താറുള്ളത്.
തമിഴ്നാട്ടിലെ കാഞ്ചീപുരത്ത് നിന്നും ഭദ്രാദേവി ഇവിടേക്ക് എത്തി എന്നാണ് ഐതിഹ്യം പറയുന്നത്.
ഏഴംകുളം ദേവീക്ഷേത്രം
പറണേറ്റ് ഈ ലേഖനം ഒരു അനാഥലേഖനമാണ് .
കുംഭം മീനം മാസങ്ങളിൽ തെക്കൻ കേരളത്തിലെ ഭദ്രകാളീക്ഷേത്രങ്ങളിൽ ഉത്സവങ്ങളോടനുബന്ധിച്ച് നടത്തപ്പെടുന്ന ഒരു അനുഷ്ഠാന കലാരൂപമാണ്‌ പറണേറ്റ് .
ദാരികാസുരൻ എന്ന അസുരനെ ഭദ്രകാളി നിഗ്രഹിക്കുന്നതാണ്‌ ഈ കലയിൽ അടങ്ങിയിരിക്കുന്ന കാതലായ വിഷയം.
പറണ്‌
പത്തടി സമചതുരത്തിൽ തെങ്ങ് , കമുക് , കുലവാഴ , കുരുത്തോല , പൂക്കൾ എന്നിവ കൊണ്ട് അലങ്കരിച്ച പൊക്കമുള്ള തട്ടുകളെയാണ്‌ പറണ്‌ എന്ന് പറയപ്പെടുന്നത്.
ഭദ്രകാളിയുടെ പറണിന്‌ 10 അടി സമചതുരത്തിൽ നാല്‌ പൊക്കമുള്ള തെങ്ങുകൾ കുഴിച്ചുനിർത്തി, അതിനുമുകളിൽ തണ്ടുണ്ടാക്കി അതിൽ കുരുത്തോല, പൂവ് എന്നിവയാൽ അലങ്കരിക്കുന്നു.
ഈ തട്ടിലേയ്ക്ക് കയറുന്നതിനായി ഒരു ഗോവണിയും ഉണ്ടായിരിക്കും.
എന്നാൽ ദാരികന്റെ പറണിന്‌ ഭദ്രകാളിയുടെ പറണീന്റെയത്ര പൊക്കവുമില്ല; തെങ്ങിനു പകരം കമുകുമാണ്‌ ഉപയോഗിച്ചിരിക്കുന്നത്.
പറന്നു പറന്നു പറന്ന് ഇംഗ്ലീഷ് വിലാസം https://ml.wikipedia.org/wiki/Parannu_Parannu_Parannu
പി. പത്മരാജൻ രചനയും സംവിധാനവും നിർവ്വഹിച്ച് 1984-ൽ പുറത്തിറങ്ങിയ മലയാളചലച്ചിത്രമാണ് പറന്നു പറന്നു പറന്ന് .
റഹ്‌മാൻ , രോഹിണി , നെടുമുടി വേണു എന്നിവരാണ് ഈ ചിത്രത്തിലെ പ്രധാന കഥാപാത്രങ്ങളെ അവതരിപ്പിച്ചിരിക്കുന്നത്.
അഭിനേതാക്കൾ റഹ്‌മാൻ – എമിൽ രോഹിണി – മിനി നെടുമുടി വേണു – വക്കച്ചൻ സുകുമാരി – എലിസബത്ത് ജോസ് പ്രകാശ് – ശ്രീകണ്ഠൻ നായർ കെ.ആർ. വിജയ – സൂസൻ ലിസി – സുധ ജഗതി ശ്രീകുമാർ അഞ്ജു കുഞ്ചൻ – ദാമു കൊതുക് നാണപ്പൻ – മേനോൻ അസീസ് – അനന്തൻ സംഗീതം
"കരിമിഴി കുരുവികൾ" കെ.ജെ. യേശുദാസ് , എസ്. ജാനകി 4:21 2.
"താളമായി വരൂ" എസ്. ജാനകി , കോറസ് 4:51 പുറത്തേക്കുള്ള കണ്ണികൾ പറന്നു പറന്നു പറന്ന് ഇന്റർനെറ്റ് മൂവി ഡാറ്റാബേസിൽ പറന്നു പറന്നു പറന്ന് – മലയാളസംഗീതം.
പറന്നു പറന്നു പറന്ന് (1984)
പറക്കോട്ടുകാവ് ഭഗവതിക്ഷേത്രം
കേരളത്തിൽ തൃശ്ശൂർ ജില്ലയിൽ തിരുവില്വാമലയിലുള്ള പ്രസിദ്ധമായ ഒരു ഭഗവതിക്ഷേത്രമാണ് പറക്കോട്ടുകാവ് ശ്രീ ഭഗവതിക്ഷേത്രം .
അത്യുഗ്രദേവതായ ഭദ്രകാളിയാണ് ക്ഷേത്രത്തിലെ പ്രതിഷ്ഠ.
കൂടാതെ ഉപദേവതകളായി ഘണ്ഠാകർണൻ , ഭൈരവൻ , ഗണപതി , അയ്യപ്പൻ എന്നിവരും കുടികൊള്ളുന്നു.
പ്രസിദ്ധമായ ശ്രീ വില്വാദ്രിനാഥക്ഷേത്രത്തിന്റെ തെക്കുപടിഞ്ഞാറായി സ്ഥിതിചെയ്യുന്ന ഈ ക്ഷേത്രത്തിൽ മേടമാസത്തിൽ നടക്കുന്ന താലപ്പൊലി മഹോത്സവം പ്രസിദ്ധമാണ്.
കൊച്ചിൻ ദേവസ്വം ബോർഡിന്റെ കീഴിലാണ് ഈ ക്ഷേത്രം.
ദി വീപ്പിംഗ് വുമൺ (റെംബ്രാന്റ്) ഇംഗ്ലീഷ് വിലാസം https://ml.wikipedia.org/wiki/The_Weeping_Woman_(Rembrandt)
1644-ൽ നെതർലന്റ്സിൽ ജീവിച്ചിരുന്ന പ്രശസ്തനായ ചിത്രകാരനും കൊത്തുപണിക്കാരനുമായിരുന്ന റെംബ്രാന്റ് വാങ് റേയ്ൻ ചിത്രീകരിച്ച എണ്ണച്ചായാചിത്രമാണ് ദി വീപ്പിംഗ് വുമൺ.
ഈ ചിത്രം ഇപ്പോൾ ഡെട്രോയിറ്റ് ഇൻസ്റ്റിറ്റ്യൂട്ട് ഓഫ് ആർട്‌സിൽ സംരക്ഷിച്ചിരിക്കുന്നു.
റെംബ്രാൻഡിന്റെ ദി വുമൺ ടേക്കൺ ഇൻ അഡൾട്ടെറിയിലെ ( നാഷണൽ ഗാലറി , ലണ്ടൻ ) മുട്ടുകുത്തിയ സ്ത്രീയോട് ഈ ചിത്രം ഏറെക്കുറെ യോജിക്കുന്നു.
കൂടാതെ ഒരു ഓട്ടോഗ്രാഫിന്റെ ഒറിജിനൽ പഠനത്തിന് ശേഷം ഈ ചിത്രം അദ്ദേഹത്തിന്റെ വിദ്യാർത്ഥികളിലൊരാളുടേതാണിതെന്ന് കരുതപ്പെടുന്നു.
കുർട്ട് ബൗച്ച് ഈ വിദ്യാർത്ഥി കാരെൽ ഫാബ്രിഷ്യയസ് ആണെന്ന് വാദിച്ചു.
അതേസമയം വെർനർ സുമോവ്സ്കി കരുത്തുറ്റ ചിത്രകാരന്മാരായ സാമുവൽ വാൻ ഹൂഗ്സ്ട്രാറ്റൻ , നിക്കോളാസ് മേസ് എന്നിവരാണെന്ന് അഭിപ്രായപ്പെട്ടു.
ലണ്ടനിലെ ഹോളണ്ട് ശേഖരത്തിൽ ആദ്യമായി രേഖപ്പെടുത്തിയ ഈ ചിത്രം ലണ്ടനിലെ ക്രിസ്റ്റീസ് ഒരു മിസ്റ്റർ സ്മിത്തിന് ലേലം ചെയ്തു.
ആ വർഷം അവസാനം ലണ്ടൻ ആസ്ഥാനമായുള്ള സമാഹർത്താവ് എഫ്.ഡബ്ല്യു. ലിപ്മാന്റെതാണെന്ന് രേഖപ്പെടുത്തി.
1916-ൽ ഈ ചിത്രം ബെർലിനിലെ ഓസ്കാർ ഹൾഡ്‌ഷിൻസ്‌കിയുടെ ശേഖരത്തിലായിരുന്നു.
1928 നവംബർ 10 ന് 68,000 മാർക്കിനായി ബെർലിൻ ആർട്ട് ഡീലർമാരായ കാസിറർ അൻഡ് ഹെൽബിംഗ് ചിത്രം വിൽക്കുകയും 1937-ൽ ബെർലിൻ സ്വകാര്യ ശേഖരത്തിൽ രേഖപ്പെടുത്തുകയും ചെയ്തു.
1938-ൽ ഈ ചിത്രം ലണ്ടനിലെ എഫ്. ഡ്രേ ഗാലറിയുടെയും 1947-ൽ ന്യൂയോർക്കിലെ ശ്രീമതി ഹാനി സെലിഗ്മാന്റെയും ഉടമസ്ഥതയിലായിരുന്നു.
1956-ൽ ആർട്ട് ഡീലർ റോസെൻ‌ബെർഗ്, സ്റ്റൈബൽ എന്നിവർ വഴി ഈ ചിത്രം വിറ്റതിനെതുടർന്ന് ഇന്നത്തെ ഉടമയിലെത്തി.
ചിത്രകാരനെക്കുറിച്ച് റെംബ്രാന്റ്
ചരിത്രകാരന്മാർ ഡച്ച് ജനതയുടെ സുവർണ്ണകാലഘട്ടം എന്ന് വിശേഷിപ്പിക്കുന്ന കാലഘട്ടത്തിൽ നെതർലന്റ്സിൽ ജീവിച്ചിരുന്ന പ്രശസ്തനായ ചിത്രകാരനും കൊത്തുപണിക്കാരനുമായിരുന്നു റെംബ്രാന്റ് വാങ് റേയ്ൻ.
സൗഭാഗ്യപൂർണ്ണമായ യൗവനകാലവും ദുരിതം നിറഞ്ഞ വാർദ്ധക്യവും അദ്ദേഹത്തിന്റെ രചനകളുടെ പ്രത്യേകതയായിരുന്നു.
അദ്ദേഹത്തിന്റെ മിക്ക ചിത്രങ്ങളും കലാസ്വാദകരുടെ ശ്രദ്ധ പിടിച്ചു പറ്റിയിരുന്നു.
റെംബ്രാന്റ് പല പ്രശസ്ത ചിത്രങ്ങളും രചിച്ചു.
അവയിൽ ചിലത് വളരെ വലിപ്പമുള്ള ചിത്രങ്ങളാണ്.
ചിലത് വളരെ ഇരുണ്ടതും ശോകപൂർണ്ണവുമാണ്.
റെംബ്രാന്റിന്റെ പല ചിത്രങ്ങളും കാണുമ്പോൾ കാണികൾക്ക് ചിത്രത്തിൽ സംഭവിക്കുന്ന കാര്യങ്ങളിൽ തങ്ങളും ഭാഗമാണെന്നു തോന്നും.
ലോകമെമ്പാടുമുള്ള ചിത്ര പ്രദർശനശാലകളിൽ റെംബ്രാന്റിന്റെ ചിത്രങ്ങൾ കാണാം.
ഫ്ലോറ എന്ന ചിത്രത്തിലെ മാതൃകയായ സാസ്കിയ വാൻ ഊലൻബർഗ് ചിത്രകാരൻ റംബ്രാന്റ് വാൻ റേയ്ൻറെ ഭാര്യയായിരുന്നു.
അവരുടെ ജീവിതകാലത്ത്, അദ്ദേഹത്തിൻറെ ചില ചിത്രങ്ങൾ, ഡ്രോയിംഗുകൾ, കൊത്തുപണികൾ എന്നിവയ്ക്ക് അവർ മാതൃകയായിരുന്നു.
അവർ ഒരു ഫ്രിഷിയൻസ് മേയറുടെ മകളായിരുന്നു.
അവലംബം ഉറവിടങ്ങൾ http://www.dia.org/object-info/ce310fd1-ddd7-4335-8a1f-53cb45430f44.aspx Archived 2017-05-30 at the Wayback Machine .
ദി വുൾഫ്‌ ഓഫ്‌ വാൾസ്ട്രീറ്റ്‌ (ചലച്ചിത്രം)
മാർട്ടിൻ സ്കോസെസി സംവിധാനം ചെയ്ത്‌ 2013-ൽ പുറത്തിറങ്ങിയ അമേരിക്കൻ ചലച്ചിത്രമാണ്‌ ദി വുൾഫ്‌ ഓഫ്‌ വാൾസ്ട്രീറ്റ്‌ .
1990-കളിൽ ഷെയർ മാർക്കറ്റ്‌ നിയമവിരുദ്ധമായി തിരിമറികൾ നടത്തിയ സ്റ്റോക്ക്‌ ബ്രോക്കർ ജോർദാൻ ബെൽഫോർട്ടിന്റെ ഇതേ പേരിൽ പുറത്തിറങ്ങിയ ഓർമ്മക്കുറിപ്പുകളാണ്‌ ഈ ചിത്രത്തിന്‌ അവലംബം.
ലിയോനാർഡോ ഡികാപ്രിയൊ , ജോനാ ഹിൽ , മാത്യു മക്കോനഗീ , ഴാങ്ങ് ദുയാർഡിൻ എന്നിവർ പ്രധാന വേഷങ്ങളിൽ അഭിനയിച്ചിരിക്കുന്നു.
സ്കോർസെസിയും ഡികാപ്രിയൊയും  ഒരുമിക്കുന്ന അഞ്ചാമത്തെ ചിത്രമാണിത്.
പൂർണ്ണമായും ഡിജിറ്റൽ  രൂപത്തിൽ  വിതരണം ചെയ്യപ്പെട്ട ആദ്യ മേജർ ചലച്ചിത്രം എന്ന ഖ്യാതി ഈ ചിത്രത്തിനാണ്.
നിരൂപകരുടെയിടയിൽ മികച്ച പ്രതികരണം സൃഷ്ടിക്കാനായെങ്കിലും മയക്കുമരുന്ന്, മൃഗങ്ങളുടെ ദുരുപയോഗം, ചിത്രത്തിലുടനീളമുള്ള അശ്ലീലപദപ്രയോഗങ്ങൾ തുടങ്ങിയവ വിവാദങ്ങൾക്ക് വഴി തെളിച്ചു.
അഭിനേതാക്കളും കഥാപാത്രങ്ങളും ലിയോനാർഡോ ഡികാപ്രിയൊ : ജോർദാൻ ബെൽഫോർട്ട് ജോനാ ഹിൽ : ഡോണി അസോഫ് മാത്യു മക്കോനഹെയ്‌ : മാർക്ക് ഹന്ന മാർഗറ്റ് റോബി : നവോമി ലപാഗ്‌ലിയ ഴാങ്ങ് ദുയാർഡിൻ : ഴാങ്ങ്-ജാക്വസ് സൗറൽ കൈൽ ചാൻഡ്‌ലർ : പാട്രിക് ഡെൻഹാം റോബ് റീനർ : മാക്സ് ബെൽഫോർട്ട് ജോൻ ബേൺതാൽ : ബ്രാഡ് ബോഡ്നിക്ക് ജോൻ ഫേവ്റിയൂ : മാനി റിസ്കിൻ അവലംബം
ദി വെഡിംഗ് റിംഗ് ഇംഗ്ലീഷ് വിലാസം https://ml.wikipedia.org/wiki/The_Wedding_Ring_(2016_film)
റഹ്മതൗ കീറ്റ സംവിധാനം ചെയ്‌ത 2016-ൽ പുറത്തിറങ്ങിയ നൈജീരിയൻ നാടക ചിത്രമാണ് ദി വെഡിംഗ് റിംഗ് (സിൻനാരിയ!).
91-ാമത് അക്കാദമി അവാർഡിൽ മികച്ച വിദേശ ഭാഷാ ചിത്രത്തിനുള്ള നൈജീരിയൻ എൻട്രിയായി ഇത് തിരഞ്ഞെടുക്കപ്പെട്ടു.
വിദേശ ഭാഷാ ഓസ്കാർ വിഭാഗത്തിൽ നൈജർ സമർപ്പിച്ച ആദ്യ ചിത്രമായിരുന്നു ഇത്.
അവലംബം പുറംകണ്ണികൾ The Wedding Ring ഇന്റർനെറ്റ് മൂവി ഡാറ്റാബേസിൽ
ദി വെസ്റ്റൽ വിർജിൻ ഇംഗ്ലീഷ് വിലാസം https://ml.wikipedia.org/wiki/The_Vestal_Virgin_(David)
ജാക്വസ്-ലൂയിസ് ഡേവിഡ് വരച്ച ചിത്രമാണ് ദി വെസ്റ്റൽ വിർജിൻ.
വരച്ച തീയതി അജ്ഞാതമാണെങ്കിലും 1803-ലെ ലെസ്പിനാസ് സെയിൽ കാറ്റലോഗിൽ 1787 എന്ന വർഷം നൽകിയിരിക്കുന്നതിനാൽ 1784-നും 1787-നും ഇടയിലായിരിക്കുമെന്ന് ആന്റോയിൻ ഷ്നാപ്പർ കണക്കാക്കുന്നു.
പ്രിക്സ് ഡി വെർട്ടുവിന്റെ ഭാഗമായി വരച്ച ഈ ചിത്രം ഒരുപക്ഷേ ആൻഡ്രോമാഷെ മോർണിംഗ് ഹെക്ടർ വരച്ച അതേ വർഷം 1783 ആണെന്ന് സോഫി മോണറെറ്റ് അഭിപ്രായപ്പെടുന്നു.
1909-ൽ വീണ്ടും പ്രദർശിപ്പിച്ച ഈ ചിത്രം വിശുദ്ധ കന്യകയെക്കുറിച്ചുള്ള പകുതി
കാലദൈർഘ്യമുള്ള പഠനമാണ്.
ഈ ചിത്രം ഡേവിഡ് വരച്ചതല്ലെന്ന് ഗാസ്റ്റൺ ബ്രയർ, ക്ലോസ് ഹോൾമ, ലൂയിസ് ഹൗട്ടെകൂർ എന്നിവർ എതിർത്തെങ്കിലും ചിത്രകാരന്റെ സ്വന്തം സൃഷ്ടികളുടെ പട്ടികയിൽ ഈ ചിത്രം ഒപ്പിടുകയും പരാമർശിക്കുകയും ചെയ്തു.
ചിത്രത്തിലെ കൈയ്യും അങ്കിയും ചിത്രകലയുടെ ആവിഷ്ക്കാരശൈലിയും നോക്കി അന്റോയിൻ ഷ്നാപ്പർ ഡേവിഡിനെ ഈ ചിത്രത്തിന്റെ രചയിതാവായി പിന്തുണച്ചു.
1980 മുതൽ ഈ ചിത്രം യുഎസ്എയിലെ ഒരു സ്വകാര്യ ശേഖരത്തിലാണ്.
ഗ്രന്ഥസൂചിക Louis Hautecœur, Louis David , Paris, La Table Ronde, 1954 Antoine Schnapper (ed.) and Arlette Sérullaz, Jacques-Louis David 1748-1825 : catalogue de l'exposition rétrospective Louvre-Versailles 1989-1990 , Paris, Réunion des Musées nationaux, 1989 ( ISBN 2711823261 ), page 160 Sophie Monneret, David et le néoclassicisme , Paris, Terrail, 1998 ( ISBN 2879391865 ), page 68
ദി വിർജിൻ സ്പ്രിങ് ഇംഗ്ലീഷ് വിലാസം https://ml.wikipedia.org/wiki/The_Virgin_Spring
വിഖ്യാത സ്വീഡിഷ് സംവിധായകൻ ഇങ്മർ ബർഗ്‌മൻ സംവിധാനം ചെയ്ത് 1960ൽ പുറത്തിറങ്ങിയ ഒരു ചലച്ചിത്രമാണ് ദ വിർജിൻ സ്പ്രിങ് .
തന്റെ മകളെ മാനഭംഗം ചെയ്ത് കൊലപ്പെടുത്തിയവരോടുള്ള പിതാവിന്റെ പ്രതികാരത്തിന്റെ കഥയാണ് ഈ ചിത്രം പറയുന്നത്.
ധാർമികത, നീതി, മതങ്ങൾ തുടങ്ങിയ പ്രമേയങ്ങളെ അടിസ്ഥാനപ്പെടുത്തി നിർമിച്ച് ഈ സിനിമ 1961ലെ ഓസ്കാർ പുരസ്കാര വേളയിൽ മികച്ച് അന്യഭാഷാ ചിത്രത്തിനുള്ള പുരസ്കാരം നേടി.
കൂടാതെ 1972ൽ പുറത്തിറ്ങ്ങിയ ദ ലാസ്റ്റ്  ഹൌസ് ഓൺ ദ ലെഫ്റ്റ് എന്ന ചിത്രത്തിനു അടിസ്ഥാനവുമായി.
ദി വീൽ ഓഫ് ഫോർച്യൂൺ (ബേൺ-ജോൺസ്) ഈ ലേഖനം ഇംഗ്ലീഷ് ഭാഷയിൽ നിന്ന് കൃത്യമല്ലാത്ത/യാന്ത്രികമായ പരിഭാഷപ്പെടുത്തലാണ് .
ഇംഗ്ലീഷ് വിലാസം https://ml.wikipedia.org/wiki/The_Wheel_of_Fortune_(Burne-Jones) Edward Burne-Jones , The Wheel of Fortune , 1875–1883, Musée d'Orsay
1875-1883 നും ഇടയിൽ ബ്രിട്ടീഷ് പ്രീ-റാഫലൈറ്റ് ചിത്രകാരൻ എഡ്വേഡ് ബേൺ-ജോൺസ് ക്യാൻവാസിൽ വരച്ച എണ്ണച്ചായാചിത്രമാണ് ദി വീൽ ഓഫ് ഫോർച്യൂൺ.
ക്ലാസിക്കൽ, മധ്യകാല വിഷയങ്ങൾ സംയോജിപ്പിച്ച് ജീവിതത്തിന്റെ വ്യതിയാനങ്ങളുടെ ഒരു ഉപമ അവതരിപ്പിക്കുന്ന ഈ ചിത്രം വ്യക്തിഗത ജീവിതങ്ങൾ ഉയർത്തപ്പെടുകയോ ഭാഗ്യത്തിന്റെ ചക്രം തിരിയുമ്പോൾ താഴേക്ക് വീഴുകയോ ചെയ്യുന്ന ഒരു വാനിറ്റാസ് ആണ്.
ബേൺ-ജോൺസ് അഭിപ്രായപ്പെട്ടു "എന്റെ ചക്രം ഫോർച്യൂൺ ഒരു യഥാർത്ഥ ജീവിത പ്രതിച്ഛായയാണ്. അത് നമ്മിൽ ഓരോരുത്തരെയും കൊണ്ടുപോകാൻ വരുന്നു. അത് നമ്മെ തകർക്കുന്നു." 1980 മുതൽ പാരീസിലെ മ്യൂസി ഡി ഓർസെയുടെ ശേഖരത്തിലാണ് ഇതിന്റെ പ്രധാന പതിപ്പ്.
പ്രൈം പതിപ്പ്
ചിത്രം 200 സെ.
മീ × 100 സെന്റിമീറ്റർ (79 in 39 ഇഞ്ച്), അതിന്റെ ഫ്രെയിം, 259 സെ.
മീ × 151.5 സെ.
മീ (102.0 × 59.6 ഇഞ്ച്) വലിപ്പമുള്ള ഈ ചിത്രത്തിൽ ഗ്രേ, ബ്രൗൺസ്, ഗ്രീൻസ്, ബ്ലൂസ് എന്നിവയുടെ മങ്ങിയ ചായപ്പലക ഉപയോഗിച്ചിരിക്കുന്നു.
ട്രോയിയുടെ പതനത്തെക്കുറിച്ചുള്ള യാഥാർത്ഥ്യമാക്കാത്ത പ്രെഡെല്ലയുടെ മടക്കുപലകയുടെ ഭാഗമായാണ് ഇത് ആദ്യം വിഭാവനം ചെയ്തത്.
ഉയരമുള്ള ഫ്രെയിം ഒരു ഭീമാകാരമായ മരംകൊണ്ടുള്ള ചക്രം കൊണ്ട് തിരിച്ചിരിക്കുന്നു.
ഒരു കോൺട്രാപോസ്റ്റോ സ്ഥാനത്ത് നിൽക്കുന്ന ഫോർച്യൂൺ ദേവിയുടെ ഭീമാകാരമായ രൂപഭാവം ഒരു നീല ക്ലാസിക്കൽ ഗൗണിന്റെ വലിയ മടക്കുകളിൽ പൊതിഞ്ഞ്, കണ്ണുകൾ താഴേക്ക് അടച്ചിരിക്കുന്നു.
നഗ്നരായ മൂന്ന് ചെറിയ പുരുഷന്മാർ ചക്രത്തിലൂടെ ചുറ്റിനടക്കുന്നു.
മുകളിൽ, രണ്ടാമന്റെ തലയിൽ ഒരു അടിമ നിൽക്കുന്നു.
കിരീടവും ചെങ്കോലും ഉള്ള ഒരു രാജാവ്, ചുവടെ ഒരു കവിയുടെ ലോറൽ റീത്ത് ഉള്ള തലയും തോളും ഫോർച്യൂണിന്റെ പാദത്തിലേക്ക് നോക്കുന്നു.
സിസ്റ്റൈൻ ചാപ്പലിലെ മൈക്കലാഞ്ചലോയുടെ ചിത്രങ്ങൾ നഗ്ന പുരുഷ രൂപങ്ങളെ സ്വാധീനിച്ചിരിക്കുന്നു.
ചക്രവും രൂപങ്ങളും രചനയിൽ നിറയുന്നു.
പക്ഷേ മുകളിൽ ഒരു ഇടത് വശത്ത് ഒരു മതിലിന്റെയും മരത്തിന്റെയും ശകലങ്ങൾ, ചാരനിറത്തിലുള്ള ആകാശത്തിന്റെ ഒരു ചെറിയ കഷണം എന്നിവ കാണാം.
പൂർത്തിയാക്കിയ പെയിന്റിംഗ് 1883-ൽ ലണ്ടനിലെ ഗ്രോസ്വെനർ ഗാലറിയിൽ പ്രദർശിപ്പിക്കുകയും ആ വർഷം രാഷ്ട്രീയക്കാരനായ ആർതർ ബാൽഫോർ ഏറ്റെടുക്കുകയും ചെയ്തു.
പിന്നീട് അദ്ദേഹം ബ്രിട്ടീഷ് പ്രധാനമന്ത്രിയായി സേവനമനുഷ്ഠിക്കുകയും 1922-ൽ ബാൽഫോർ ഒന്നാം ആർൽ ആകുകയും ചെയ്തു.
1887-ൽ മാഞ്ചസ്റ്ററിലെ റോയൽ ജൂബിലി എക്സിബിഷനിലും 1897-ൽ ബ്രസ്സൽസ് ഇന്റർനാഷണൽ എക്‌സ്‌പോസിഷനിലും 1898-ൽ ലണ്ടനിലെ ന്യൂ ഗാലറിയിൽ നടന്ന ബേൺ-ജോൺസ് എക്സിബിഷനിലും ഈ ചിത്രം പ്രദർശിപ്പിച്ചു.
1930-ൽ ബാൽഫോർ മരിച്ചതിനുശേഷം, അദ്ദേഹത്തിന്റെ സഹോദരൻ ബാൽഫോർ 2-ആം പ്രഭു ജെറാൾഡ് ബാൽഫോർ 1932-ൽ ചാൾസ് ഡി നോയ്‌ലെസ് എന്ന വിറ്റ്കോമിന് വിറ്റ ഈ ചിത്രം തന്റെ മകൾ നതാലി ഡി നോയിലസിന് നൽകി.
1980-ൽ ഈ ചിത്രം ഫ്രഞ്ച് ഭരണകൂടം ഏറ്റെടുക്കുകയും പാരീസിലെ മ്യൂസി ഡി ഓർസെയ്ക്ക് നൽകുകയും ചെയ്തു.
മറ്റ് പതിപ്പുകൾ
1871 മുതൽ 1885 വരെ വരച്ച ക്യാൻവാസിലെ രണ്ടാമത്തെ ചെറു പതിപ്പ് ഓസ്‌ട്രേലിയയിലെ മെൽബണിലെ നാഷണൽ ഗാലറി ഓഫ് വിക്ടോറിയയിലാണ്.
151.4 സെന്റിമീറ്റർ × 72.5 സെന്റിമീറ്റർ (× 28.5 ഇഞ്ചിൽ 59.6) അളക്കുന്ന ഈ ചിത്രം 1909-ൽ ബീക്വസ്റ്റിന്റെ ഭാഗമായി ഏറ്റെടുത്തു.
കനത്ത ഗിൽഡഡ് കൂടാര-ശൈലിയിലുള്ള ഫ്രെയിമിൽ ഇത് പ്രദർശിപ്പിച്ചിരിക്കുന്നു.
ഒറിജിനലിനെ അടിസ്ഥാനമാക്കിയുള്ള ഒരു ആധുനിക പുനർനിർമ്മാണം, മെഴുകുതിരി അലങ്കാരവും എഗ്ഗ് ആന്റ് ഡാർട്ട് പുറം ബോർഡറും ഉപയോഗിച്ച് അലങ്കരിച്ച തൂണിടച്ചിത്രവും കാണാം.